cyanic-selkie/wikianc huggingface dataset:
Pɩɩzantɛ ampiiri
Pɩkpaɣna kpaɣɖʊ 7 ŋngʊ lɛ lɛɛzɩtʊ sakɩyɛ pazaa pɩcaɣ pɩɩzantɛ ampiiri yɔɔ. Pɩkɛna-kʊ kɩjɛyʊʊ se kitisi lɛɛzɩtʊ kɩfatʊ yɔɔ mbʊ pʊyɔɔ yɔ ɛyaa paazaɣ pɩɣyɩnaʊ kʊ-tɔm kɩbɩndʊ ndʊ yɔɔ, nɛ pɩkɛna-kʊ cɛyɩtʊ se ɛɖɩzɩɣ ɛ-cɩcɩɖɩɣ tɔm natʊyʊ naa sakɩyɛ. Ɖama yonaʊʊ kakamaɣ kaakɛna-kʊ kɩjɛyʊʊ se kɩlɛɛzɩ wɛtʊ naa sakɩyɛ kɛlɛ ɖama katʊʊ you naananza ŋgʊ kɔɔ nɛ kɩtɛzɩ yɔɔkʊʊ kɔnsɩtantɩnɔpɔlɩ pɩnaɣ 1204, kɛlɛ yee aɖanɩ ñɔʊʊ kɔyɔ pɩnaɣ 1261 kɔyɔ ɛtaafɛyɩ ɖoŋ se ɛlʊbɩna e-koyondinaa Otoman mba nɛ Itaalii tɔsʊʊ huu tɔm. Kɔnsɩtantɩnɔpɩlɩ tɔlʊʊ pɩnaɣ 1453 tɩna ampiiri pɩzantɛɛ tɔlʊʊ ɖɔɖɔ.
Mɩsɩ
Mɩsɩ wɛ ndɩ nɛ amala. Amala lɛ pahayʊ-ɛ Afrika nɛ Azi ajɛya taa. Amala pesidu mila taa nɛ poɖu. Mbʊ pʊyɔɔ yɔ amala ɛɛpʊɣ lɔŋ ɛzɩ mɩsɩ yɔ. Mɩla nɛ amala pʊɣ ɖama yɔɔ. Mɩsɩ tatalɩ amala kɛ paɣlʊ ɛlɛ sipiya nɛ sɩwɛɛ ɖoŋ sɩkɩlɩ amala. Mɩsɩ nɛ amala sɔɔla labʊ camɩyɛ hɔɔlɩŋ weyi ɩ-taa wɩlɩŋ wɛɛ yɔ yaa wɩsɩ ñakɩ camɩyɛ yɔ. Pʊyɔɔ kɛ pahayʊ-sɩ Afrika nɛ Azii ajɛya taa. Pahayʊ ɖɔɖɔ amala kɛ Ɛndɩ, Siini nɛ Afrika ajɛya taa. Ajɛya anɛ a-taa kɛ pakɩlʊ amala hayʊ keteŋga kpeekpe taa lɛ, mɩnɩʊ yɔɔ lɛ, pahayʊ-ɛ ɛzɩ 94 yɔ.
Pikolo
Pikolo kɛna hɩlaɣ nakayɩ nɛ pohosu ka-taa kuhosu nɛ wendu lɩʊ heelim ɛzɩ mbʊ hʊlʊyʊ sɔɔla yɔ. Itaali kʊnʊŋ taa lɛ, pikolo tɔbʊʊ kɛlɛ se mbʊ pɩwɛ ñɩɩɩ yɔ. Poluba-kɛ nɛ kpoŋgbolo nɛ hɩlaɣ kɛnɛ kɛwɛ hɩsɩ kɩkaɣsɩ pɩlɩʊ taa. Pikolo hɩlaɣ kɛnɛ katatalɩ ɖɑalʊ kɛ hɩsɩ sɔsɔsɩ. Pʊwɛ ɛzɩ hɩlaɣ ŋga payaɣ se halɩ hɩlaɣ kɛ timɖe cɔlɔ yɔ.
Hɩlaɣ kɛnɛ kewu hoŋŋŋ yaa pɩɩbɩɩ nɛ mbʊ yekɩna nɛ paa ɛyʊ ɛɛwɛ aŋganda sakɩyɛ yaa cɩmɩŋ ndɩ ndɩ taa kɔyɔ, pikolo taŋ kɛ ŋnɩʊ camɩyɛ.
Masɩ kpeekpe pɩlʊʊ
Kabɩyɛ masɩ kpɛnda 33 nɛ nzɩɩ yɔ. Abalɩ masɩ kpɛnda 25 nɛ halɩ masɩ kɛ 9. Abalɩ masɩ kɔyɔ: b,c, d, ɖ, r, f, g, gb, ɣ, h, j, k, kp, l, m, n, ŋ, p, r, s, t, v, w, y,  nɛ z. Halɩ ñɩnzɩ kɔyɔ: a, e, ɛ, i, ɩ, o; ɔ, u nɛ ʊ. Kabɩyɛ kalʊʊ wɛ kaɖɛ kʊnʊŋ kʊnɛ kɩ-ñɩnɩyaa nɛ kɩ-lɔŋ sɩnɖaa ɖʊ liŋ se pɩsɩna kpɛlɛkɩya nɛ papɩzɩ pakalɩ-kʊ camɩyɛ lɩŋŋŋ. Pʊ-yɔɔ kɛ paɖʊ liŋ wɛ looɖo nɛ ɩnʊʊ yɔ: fetiye liu, kozoŋga liu, kpaŋgaɣ liu, kɩlakʊ ñɩŋgʊ, kpeluu liu nɛ nakaʊ lɩʊ.
Paa ɛjaɖɛ nɖɩ ɖɩ-taa ɖɔɖɔ kɛ mbʊ yɔ, kewiyaɣ taa kʊnʊmɩŋ kɛ pakɩlʊ yɔɔdʊ aradiyonaa taa nɛ kɛlɛm kɛlɛmnaa taa. Paɖʊ ɖɔɖɔ alɩwaatʊ natʊyʊ nɛ posusuu natʊyʊ nɛ kʊnʊmɩŋ ageeta taa.
Kaɖazɩm
Ñɩɣtʊ ndʊ tɩwɛ yʊŋ hɛmmm yɔ, kaɖazɩm nim ñɩmbʊ pʊnɛ paɖʊ ɩ-taa nɛ payaɣ-pʊ se tiyezɛlɩ ñɩɣtʊ. Kaɖazɩm taa ɖɔɖɔ palɩzʊʊ kaazuwɛlɩ, keɖozɛnɩ, sanzɩ, awanaa, hʊɖʊbanaa, maɖɩɩ ketu, kootalɩ nɛ num ndɩ ndɩ mbʊ paɖʊ-pʊ ñɩɣtʊ taa nɛ putuu camɩyɛ fedele fedele yɔ. Kaɖazɩm wɛʊ tɛtɛɛ lɛ, pɩ-taa nɛ azuluma ndɩ ndɩ ɛzɩ kaɖɩbɔnɩ ŋgʊ kɩwɛna tiyɔkɩsidi yɔ, idiɖozɛnɩ ŋgʊ kɩ-taa wɛ sulfatɩ yɔ, lɩm maɣmaɣ nɛ ñɩɣtʊ ndɩ ndɩ hɔɔlasɩ. Hɔɔlasɩ nasɩyɛ wɛɛ lɛ, heelim ñɩtʊ pama sɩ-yɔɔ lɛ, sɩyɔlʊʊ. Azuluma ndɩ ndɩ wena awɛ kaɖazɩm mbʊ pɩ-taa yɔ, mbʊ yebina nɛ pɩwɛɛ se pohuyu-pʊ lɛ, pɩkɩla ɖeu se pacatɩ-pʊ camɩyɛ pʊcɔ paɖʊ-pʊ ñɩɣtʊ ndɩ ndɩ taa. Pɩtɛkɛ mbʊ yɔ, azuluma ana awɛɛkʊ ñɩɣtʊ ndʊ.
Tɛtʊ wondu cikpetu
Tɛtɛ wondu cikpetu wɛ wondu ndʊ tɩfɛyɩna mɔɔ yɔ tɩ-pɩlɩŋ taa. Tɛtɛ wondu cikpetu tʊnɛ tɩwɛna hɔɔlɩŋ sɔsɔŋ naatozo: ñʊʊ, laŋgɩyɛ nɛ lotu. Ñʊʊ yɔɔ lɛ, ɛsa naalɛ, ŋjʊyɛ nɛ hɩlɩŋ naalɛ sɛŋŋŋ sɛŋŋŋ. Laŋgɩyɛ yɔɔ lɛ acɩya looɖo wɛna, naatozo nʊwaŋ yɔɔ nɛ naatozo ɖɔɖɔ nɩmɩyɛ yɔɔ. Laŋgɩyɛ yɔɔ ɖɔɖɔ kɛ keŋ naalɛ wɛɛ nɛ nabʊyʊ taa lɛ kɛŋ ɩnʊ ɩtɩkɩlɩ ɖaalʊ. Piyele laŋgɩyɛ huuzina lotu yɔɔ kam.
Kpɛlɩ kpɛlɛkʋʋ tɛ lakayaɣ
Alɩwaatʋ ndʋ kpɛlɩ kpɛlɛkʋʋ tɛ lakayaɣ lɛɣzɩɣ wɛtʋ yɔ, pʋdʋnaa ñɩɩɩ waa mba pɛwɛ kpɛlɩ kpɛlɛkʋʋ taa yɔ, pa-taa nabɛyɛ ñakɩ nɛ pa-taa lɛlaa ñɛwɛɛ. Pa-taa mba pañakɩ yɔ, mbaa payaɣ se kɔ kijoza.
Ɖama tʊɣʊʊ
Ɖama tʊɣʊʊ, pɩkɛ ɛzaɣtʊ lɩmaɣzɩyɛ nɖɩ ɖɩñɔ yem tuda pɩlɩna ɛyaa tɛyɩtʊ tɔm yɔɔ, pɩcɛlɩna se ɛyaa kʊhʊlʊmaa nɛ ɛyaa kɩkpɛda yɔɔ, nɛ pɔtɔŋ ɛyaa nabayɛ ñakpaɣ pa-tɩ pakɩla lalaa. Lɩmaɣzɩyɛ ndɩ ɖiyele nɛ ɛyaa nabayɛ wɛɛna ɖdoŋ lalaa yɔɔ. Tɔmpiye nɖɩ sakɩyɛ cɔlɔ ;;dikɔna ntɔnjɔɔlɩyɛ piŋ ɛyaa naa hɛkɩŋ taa, paa ɖooye you wɛɛ tɩ-tɔm taa. Samaɣ taa ɖama kɩɩsɔɔlʊʊ lɩmaɣzɩyɛ nɖɩ (kpaɣ paa pɩɩkɛ ɛyaa hɔɔlʊʊ taa yaa kʊnʊmɩŋ yaa tomnasi sɛmɩŋ hɔɔlʊʊ taa) pɩtɩŋna payi mbʊ yɔ pɩlɩna ɛzɩma ɛyʊ lɛlʊ ɛɛsɔɔlʊʊ ɛgɔm ɛ-tɛ yɔ yaa paa anɩ caɣ se pɔtɔ se ɛ-ɛjaɖɛ kɩlana lɛɛna. Yoŋ kaawɛ ajɛyɛ sakɩyɛ pɩlɩna ɖama kɔsɔlasɩ yɔɔ, nɔɔ nim lɛlʊ, ɖama taa ɖama tɔzʊʊ yaa ɖama tʊɣʊʊ yɔɔ.
Wonuu paɣlaka
Tomnaɣ kpɛlɛkʋʋ tɛ lɛɣtʋ pɩlɩʋ taa ɖɔɖɔ lɛ, wonuu nakʋyʋ tɛ wonuu paɣlaka pakpakɩɣ nɛ pamaɣzɩna tomnaɣ tɛ lonuye tɛ walanzɩ. Pʋ-tɔbʋʋ se pamaɣzɩɣ tomnaɣ tɛ loniye hɔɔlɩŋ naadozo tɛ walanzɩ kpaagbaa.
Ɛgandɩyɛ
Egipiti ɛjaɖɛ taa pakɩlɩɣ anasaayɩ agandɛ lubu. Papazɩ-yɛ lubu yɔ, pɩlakɩ pɩnzɩ kudokiŋ naadozo mbʋ yɔ.
Maarɩ
Maarɩ Maaɖɩ kɛna Juda tʊ. ƐkɛYeesuu Nazaɖɛtɩtʋɖo. Katolika kɩɖɩsɩtʋ samaɣ ŋgbɛ cɛlʋʋ samtʋ siŋŋ kɛ pɛlɔ Maaɖɩ yeesu ɖo. Pʋyɔɔ paya-ɩ hɩlandɩndɩ size Maaɖɩ nazaɖɛtɩ tʋ, Maaɖɩ kelekele tʋ, Kɩpaɣlʋ ɖo.
Ɛzɩɩ ɛ-pɩyalʋ yeesuu yɔ, paapɩzʋʋ pama keeke kɛ pɛwɛtʋ nɛ pewezuu caʋʋ.Takayasɩ nzɩ payaɣ sɩ-tɛ taɣma yɔ sɩ-taa pama pɛlɔ Maarɩyanɛ ɛ-pɩyalʋ pɔ-tɔm natʋyʋ natʋyʋ kɛ ɖooo caanaʋ taa.
Rembrandt
Palʊla Rembrandt kɛ Leyidi Peeyiba ɛjaɖɛ taa kɛ hasɩyaɖɛ fenaɣ kɩyakʊ 15 wiye pɩnaɣ 1606 yaa 1607 taa nɛ ɛsɩ aloma fenaɣ kɩyakʊ 4 pɩnaɣ 1669 kɛ Amstɛrɩdam tɛtʊ taa, ɛɛwɛna pɩnzɩ 63. Palʊla-ɩ lɛ payayaɣ-ɩ se Rembrant Harmenszoon van Rijn. Rembrandt kɛ tɔlɩm tayʊ, saɣyʊ nɛ kɩlɛmɩŋ yaa anjaʊnaa lɩzɩyʊ. Ɛ-wɩlɩya sɔsaa taa nabayɩ kɔyɔ: Jacob van Swanenburgh, Pieter Lastman, Jan Lievens piyele e-sukuli pɩya lɛɛsɩ kɔyɔ: Ferdinand Bol, Gérard Dou, Willem Drost, Govaert Flinck, Carel Fabritius, Samuel van Hoogstraten, Nicolas Maes, Eeckhout.
Karolina Hadɛ Kiŋ
Karolina Hadɛ Kiŋ kɛna Etaazunii ɛjaɖɛ taa tɛtʊ cikpetʊ natʊyʊ. Nɛ Etazuunii ɛjaɖɛ ɖɩnɛ ɖɩ-taa lɛ ajɛya cikpena naayɛ nɩɩnɩwa kpɛndɩna nɛ aɖʊ nɔɔ nɛ awɛɛ ɛjaɖɛ kʊɖʊmɖɩyɛ taa kpaɩ. Etaazunii tɔbʊʊ nɛ kabɩyɛ taa se ajɛya kɩkpɛndʊʊ.
Kʊnʊŋ ŋgʊ pakɩlʊʊ yɔɔdʊʊ ɛjaɖɛ ɖɩnɛ ɖɩ-tɛ komina tʊma taa nɛ pawɩlʊʊ-kʊ sukulinaa taa ɖɔɖɔ yɔ, ŋgʊ lɛ yɔ aŋgilisi.
Yoŋ loluu nɛ i-nɩmaŋɖɩɣʋ: lɛɣtʋ nɛ aɖaŋnaa
Pɩdaatuliwiɖiiɩjɛkʋjɛbʋ yɔ, lɑŋhɛzɩyɛ ɛwɛɛ tam yɔɔ kɛ ɛlɛ lʋkɩ, ehuyuu se ɛna se lee youlila wɛɛ, ɛzɩ politiki nɛ kewiyaɣ tʋma taa kɩlɛɛzʋʋ (tʋmacamɩyɛlabʋtaatʋ́ʋ), huuutʋma taa kɩlɛɛzʋʋ, ɛyaa ɖoŋ kpazʋʋ pa-tʋma labʋ taa, nɛ ɛyaa seɣtɩɣ se pɛ-ɛsɛ ekulina maɣzɩmdaalaŋhɛzɩyɛwɛʋ́.
CEDEAO ɖɔna tʋmɩyɛ naɖɩyɛ lɩzʋʋ se payaa-ɖɩ se Tɔmñɔɔzʋʋyɔɔkpaʋnɛtibu Sɩnaʋ Hɔɔlʋʋ (MSD) se ɖɩɖʋ nesi Kɩjɛkʋjɛbʋ diplomasii taa tʋmabilinzi ɛzɩ Tamaɣtɔɔyaa Lɔŋsɔzʋʋ piliŋga nɛ CEDEAO Ñʋʋdʋ Lonedaacaɣyaa yaa Tiyiyaa cɩmcɩmdɩnaa. Mbʋ yekina nɛ ɛyaa tisi se yoŋkɩjɛkʋjɛbʋ (PɩcaɣtuluukɩjɛkʋjɛbʋyaaPɩdaatuliwiɖiiɩjɛkʋjɛbʋ) kɛ pʋyʋ kɩbanʋ nɛ pɩ-kɛzaɣ wɛna ɛsɩnda.
Carl Gustav Jung
Carl Gustav Yung yɔɔdaɣ taa lɛ pɩlʊʊ se /ˈkarl ˈɡʊstaf ˈjʊŋ/ ɛkɛ ɛyʊ fitenum ɖɔkɔtɔ Suwisi ɛjaɖɛ taa, palʊla-ɩ hasɩyaɖɛ fenaɣ 26 pɩnaɣ 1875 Kesswil (Thurgovi kantɔŋ taa) nɛ ɛsɩ mɩsɩkʊm fenaɣ kɩyakʊ 6 pɩnaɣ 1961 taa kɛ Küsnacht (Zurich kaŋtɔŋ taa Suwisi ɛjaɖɛ taa.
E-ɖoo Emilie, palʊla-ɩ Preiswerk ɛ-tɛ nɛ Nürtingen kiŋ nɛ ɛ-tɛ lʊlʊʊ taa pɛkpɛndɩ ɛyaa hiu nɛ naalɛ. Pɩkɔma lɛlaɣ fenaɣ kɩyakʊ 14 pɩnaɣ 1903, ɛkpaɣ halʊ Emma Rauschenbacch, ɛ nɛ-ɩ palʊlɩ piyaa kagbanzɩ. Emma tɛ mba lukaɣna waacɩ naa nɛ paawɛ ñɩm kpem nɛ pɛwɛɛ Schaffhouse kaŋtɔŋ taa.
Egipiti piyisi
Payaɣ piyaɣ nakayɩ se mastaba nɛ kɛna hɔɔlɩŋ sɔsɔŋ naanza ɩwɛ kɩmaŋ naalɛ naalɛ. Mastabawaa nɛ piyisi pɛ-hɛkʊ taa tʊkaɣtakɩlɩ wɛʊ ɛlɛ ɛzɩma pama-wɛ nɛ pakʊyɩ camɩyɛ nɛ pɩwɩlɩ wiyau faraɔŋ kewiitu ɖoŋ yɔ, mbʊ paanɩaɛñɩnʊ. Piyaɣ ŋga kakɩlɩ pɩnʊ nɛ ɖeu yɔ, ŋga lɛ Djeser piyaɣ nɛ kɛwɛ Sakara. Piyaɣ kɛnɛ kɛ-tɛ kpalahʊwa lʊyʊ nɛ kamayʊ kɛ payaɣ se Imhotep. Ɛyʊ nɛ ɛma pʊ ŋgʊ kʊkʊyɩ camɩyɛ nɛ pɩwɩlʊ se ɛyʊ kʊyʊ kedeŋa yɔɔ lɛ, ɛkpaɣnja ɛsɔtaa.
Roald Amundsen
Roald Amundsen kɛ Nɔɔrɩvɛɛzɩ ɛjaɖɛ taa tʊnɛ palʊla-ɩ hasɩyaɖɛ fenaɣ kɩyakʊ 16 pɩnaɣ 1872 kɛ Pɔrzɩ tɛtʊ taa. Ɛsɩba mɩsɩkʊm fenaɣ 18 pɩnaɣ 1928. Ɛ-hɩɖɛ maɣmaɣ kɔyɔ Roald Engelbregt Gravning Amundsen. Roald kɛna lɩm ɛwadɩyɛ yɔɔ ɖɔnʊ nɛ tɛtʊ putuuɖe ñʊʊŋ tɛɛ ñɩnɩyʊ, takayɩsɩ kɩkalɩsɩ mayʊ, ñɩnɩyʊ nɛ ɛsɔtaa lɔɔɖa sayʊ. Palʊla Roald Amundsen tɛtʊ ndʊ payaɣ-tʊ se Kristiania yɔ, ɖenɖe payaɣ sɔnɔ se Ɔsɩloo yɔ. Ɛ-caa kɛna lɩm ɛwadɩyɛ yɔɔ ɖɔnʊ nɛ ɛ-cɔlɔ lɛ, ɛnʊ kɛŋna pɩɣa naanza ŋga.
Kayaɣ
Ɖooo lɛ, Kayaɣ kaakɛ Lama kantɔɔ tɛtʊ nɛ Kayaɣ pɔɔ wɛ tɩ-taa. Ɖooo lɛ, payawaɣ tɛtʊ tʊnɛ se Lama Kayaɣ pʊcɔ nɛ anasayɩ sɛtʊhɩɖɛ nɖɩ nɛ payaɣ-tʊ se Kayaɣ Kayaɣ.
Ilemiye feveku
Pɩnaɣ 2009 taa lɛ, mbʊ payaɣ se ilemiye feveku yɔ, pɩkɛna hayɩm taa wondu ndʊ tɩɖazʊʊ yɔ, hula wena akɛna ñɩtʊ yaa mbʊ pɩɖazʊ yem yɔ nɛ tɛtɛ kpɩna pɩmbɩna yaa nɛɛndʊ. Laŋ nɛ mbʊ pʊcɔ-ɩ nɛ pɩta yɔ, piyiŋ lɔʊ nɛ kpagbasɩ ɖɔʊ haɣ ɖɔɖɔ ilemiye feveku. Pʊkɔma pɩnaɣ 2010 lɛ, ilemiye feveku kʊnɛ kɩ-tɔm lɛɣzɩ pazɩ nɛ paɣtʊ kɩfatʊ natʊyʊ ñalɩɩ nɛ tɩtɔŋ se pɩkɛna mʊzʊŋ weyi ɩkɛna haɖaʊ nɛ laŋ yɔ nɛ ɩpɩzʊ se iɖee miŋ ɩñaɣ nɛ ɩha feveku ŋgʊ kɩpɩzʊ kɩwazɩ camɩyɛ yɔ. Pɩnaɣ 2013 lɩwa lɛ, ilemiye feveku taa nɩʊ tasɩ lɛɛzʊ nɛ pɔtɔŋ se mbʊ pɩtaa tɩɩwɛ kaɖɩbɔnɩ nɛ pɩmʊʊ miŋ yaa pɩh	aɣ feveku yɔ. Pɩɩtɩɩkɛna laŋ taa tɩŋ, haɖaʊ tɔɔnasɩ yaa ɖɔɖɔ ñɩɣtʊ ajɔɔla lubu taa kɔyɔ, pɩñɩtʊ nɛ pɩhaɣ pɩtɛ feveku ŋgʊ yɔ, pɩtɩŋa pɩkɛna ilemiye feveku. Nʊmɔŋ naalɛ wɛna nɛ ihaɣ ilemiye feveku kʊnɛ. Kacalaɣ taa lɛ, laŋ, haɖaʊ, ɖɔɖɛ nɛ kpaagbaa lɛ, ɖenɖe ilemiye fevekʊ lɩɣna yɔ yaa ñɩɣtʊ acɔɔla ɖiluɖe.
Teŋgu
Teŋgu kɛ lɩm wandamm kadaɣ sɔsɔɔ nakɛyɛ. Ɛyʋ ɛsɩŋa teŋgu lɩm wandamm kadaɣ kidiiliŋ nɔɔ nakʋyʋ yɔɔ kɔyɔ, ɛɛpɩzɩɣ elosi ki-kidiiliŋ lɛɛkʋ nɔɔ. Kedeŋa kpeekpe yɔɔ cɩnɛ lɩm wandamm kadasɩ sɔsɔsɩ naadozo wɛna.
Emmanuel Macron
Emmanuel Macron, palʊla-ɩ saŋayɩŋ fenaɣ kɩyakʊ 21 pɩnaɣ 1977 kɛ Amien tɛtʊ taa, ɛyʊ ɛnʊ ɛkɛ tʊmɩyɛ tʊ sɔsɔ nɔɔyʊ nɛ ɛkɛ ɖɔɖɔ Fransɩɩ ɛjaɖɛ ñʊʊ tʊ. Ɖooo pɩnaɣ 2017 kɛ agoza fenaɣ kɩyakʊ 14 kɛ ɛpɩsɩ Fransɩɩ ɛjaɖɛ ñʊʊ tʊ.
Yuudaayism
Yuudayism ŋgbɛyɛ wɛ aŋgba wena alɛyɩ n̄ɔʋ kedeŋa yɔɔ cɩna yɔ a-taa. Ɛsɔ kʋɖʋm ɖeke koŋ ŋgbɛyɛ nɖɩ ɖɩsɩma. Halɩ nɛ sɔnɔ ŋgbɛyɛ nɖɩ ɖɩwɛɛ. Yuuda n̄ɩma sɔnzɩ nɛ pɔ-tɔm yɔɔ pɩtɩŋnaa nɛ Krɩstianism nɛ Iizilaam pɛ-aŋgbɛ n̄ɔ ɖɔɖɔ. Akɛ ɖɔ-cɔzɔ Abrɩham Ɛsɔ sɛtʋ tɛ aŋgba. Ɛlɛ, pɩtɛkɛ pʋ-yɔɔ pɩtɩŋnaa nɛ "Samaritanism" nɛ Zoroastrism" aŋgba n̄ɔn̄ɔ. "Zoroastrism" n̄ɛkɛ "Mazdéism" ŋgbɛyɛ piliŋa nakɛyɛ.
Polindaa kɩlɛmɩŋ naʊ
Pɩnzɩ 1877 nɛ 1878 taa kɛ ñɩnɩya ndɩ ndɩ ñɩnaa se pana se ɛbɛ papɩzɩɣ palabɩna sɛlɛnɩyɔmɩ yɔ. Pʊyɔɔ kɛ Carl Wilhelm Siemens nɛ William Siemens pamaza se polu ɛsɩyɛ nɖɩ palakɩna nazɩyʊ yɔ. Pɔrɩtigalɩ taa lɛ, Adriano de Paiva piyele Constantin Senlecq kɛ Fransɩ ɛjaɖɛ taa, Etazunii taa lɛ, George R.Carey nɛ Julian Ochorowicz kɛ Polɔɔñɩ ñɩnɖɛ taa. Ñɩnɩnɩya panɛ papazɩna se polu ñɩɩyʊ ŋgʊ kɩpɩzʊ nɛ kɩwɩlɩ kɩlɛmɩŋ nɛ panɩɩ yɔɔdasɩɩ ɖɔɖɔ yɔ.
Paasɛɛ
Paasɛɛ kɛ Togo ɛjaɖɛ taa tɛtʊ natʊyʊ nɛ tɩwɛ Kayaɣ egeetiye taa. Paasɛɛ kɛŋna Paasɛɛ eketiye taa tɛtɛtʊ sɔsɔtʊ ɖɔɖɔ. Wayɩ nɛ wayɩ kɩgalʊ ŋgʊ pakalaa pɩnaɣ 2006 yɔ ɛyaa mba panaa yɔ patala ɛzɩɩ ɛyaa yɔ 64 888 yɔ. Paasɛɛ tɛtʊ tɩ-taa efebiya wɛna pombo maɖaa sakɩyɛ nɛ mba payaɣ se Kpikintiwaa. Kʊnʊŋ ŋgʊ pɔyɔɔdʊ peeɖe yɔ, ŋgʊ lɛ paasɛɛ ɖɔɖɔ loŋnaa yɔɔdʊʊ loso yɔ. Tɛtʊ tʊynɛ tɩ-walanzɩ taa makɩɣna ɛkɩtaarɩnaa ɛzɩ 8 300 yaa kilomɛtanaa 83 yɔ.
1959
Pɩnaɣ 1959 kɛ pɩnaɣ 1959 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1959 kɛŋna 59 ñɩŋga. Kɛwɛ pɩnzɩ 1958 nɛ 1960 hɛkʋ taa. =1959 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Bɛrɩlɩyɔm
Bɛrɩlɩyɔm kɛ kpɛlɩ kpɛlɛkʊʊ tɛ pɩyʊ weyi pasɩma-ɩ yʊsaɣ mayaɣ Be nɛ ñʊʊ mayaɣ kɔyɔ 4. Pʊtʊnaa caɣyɛ kpata taa lɛ, ɛnʊ kɛna nɔɔ ɖɛyʊ ñɩɣlɩm ɖʊʊyʊ tɛtʊ wondu. Hɩɖɛ Bɛrɩlɩyɔm lɩna Krɛsɩ kɩbɩnʊʊ kʊnʊŋ taa beryllos nɛ pɩkɛ keɖeɣa pɩyɛ nɖɩ ɖɩwɛna tɩŋ hatʊ tɔlɩm yɔ. Pʊtʊ ɛnʊ ɛwɛna kɩtamsɩna naalɛ, bɛrɩlɩyɔm kɛ ɖʊʊyʊ ñɩɣlɩm pɩyʊ ɛwɛtʊ kɛ ñɩɣyʊ ɖoŋ ñɩŋʊ caʊʊ. Ɛwɛ hɛgɛlɛŋ, ɛladɩɣ pɛlɩɣ nɛ ɛwɛ sɔtʊ.
Bɛrɩlɩyɔm hɩɖɛ lɩna krɛkɩ kʊnʊŋ taa se βήρυλλος (beryllos), bɛrɩlɩ, maɣmaɣ ñalɩna bêrullos, ɖɔmbɩyɛ. Wɛɛ naayɛ taa lɛ, paaya-ɩ se glucinium, krɛkɩ ŋgʊ kɩ-taa γλύκύς (glykys), leleŋ, pɩlɩna nzʊlɩmɩyɛ yɔɔ leleŋ yɔɔ lɛ paya-ɩ hɩɖɛ nɖɩ.
Ñamɛɛ
Mbʊ yebina nɛ Ñamɛɛ pɩzɩ nɛ kɩpɩsɩ tɛtʊ sʊzɔtʊ camɩyɛ. Tɛtʊ tʊnɛ tɩ-walanzɩ landammm taa wɛ ɛzɩ ɛkɩtaarɩnaa 25 500 yaa kilomɛtanaa 255. Payaɣ Ñamɛɛ komɩna yɔɔ cɔnɩyʊ kɩfalʊ se Assane Seydou.
Suu (mode)
Ɛlɛ, paa pɩtɛ wondu ɖusuu yaa ɛzɩ pɩtɛ pɩsaŋ ɖɩtɔɔlʋʋ kɔyɔ, pɩtɛkɛ ɛzɩma ɖɔcɔzɔnaa mba posuwaa po-wondu yaa pɔtɔɔlaa pa-pɩsaŋ ɛnɩ yɔ ɖaɖʋɖɔ ɖusuu nɛ ɖɩtɔɔlʋʋ. Pɩtɛŋɛ payɩ mbɩ yɔ, pɩtalɩna nɔyʋʋ cɔlɔ. Ɖɩtɩlɩk size, pɩlɩna paa weyi ɛsɔɔlɩm pɔza-ɩ mbʋ yɔ pɩcɔlɔ. Ɛlɛ, nabɛyɛ wɛɛ nɛ palakɩ size lalaa lakɩ. Posuu po-wondu ɛlɛ, pɩfɛyɩ wɛɛ ɖeu, ɛlɛ lalaa suu yaa pɔtɔɔlʋʋ lɛ, pʋwɛ wɛɛ ɖeu.
Salvador Dalí
Palʊla Salvador Dalí kɛ agoza fenaɣ kɩyakʊ 11 pɩnaɣ 1904 kɛ Figera haɖaa taa, katalɔñɩ egeetiye taa, Ɛsɩpaañɩ ɛjaɖe taa. Salvador Dalí sɩba Figera tɛtʊ taa kɛ kɔlaɣ fenaɣ 23 wiye pɩnaɣ 1989 ɛɛwɛna pɩnzɩ 84. Pɩnzɩ nzɩ sɩ-taa ɛlaba ɛ-tʊmɩyɛ camɩyɛ yɔ nzɩ lɛ 924 nɛ 1989 taa. Palʊla-ɩ lɛ payawaɣ-ɩ se Salvador Domingo Felipe Jacinto Dalí y Domènech pʊcɔ payaɣ-ɩ yem se Salvador Dalí. Ɛkɛ tɔlɩm tayʊ, anjaʊna lɩzɩʊ, sɩʊ kpelesi mayʊ, kɩlɛmɩŋ yaa fotonaa lɩzɩyʊ nɛ takayɩsɩ kɩkalɩsɩ mayʊ.
Sarah Bernhardt
Palʊla Sarah Bernhardt kɛ aloma fenaɣ 25 wiye pɩnaɣ 1844 kɛ Paarii tɛtʊ taa nɛ ɛsɩ lakɩŋ fenaɣ 26 pɩnaɣ 1923 kɛ tɛtʊ kʊɖʊmtʊ ndʊ tɩ-taa ɛɛwɛna pɩonzɩ 78. Ɛ-hɩɖɛ sɔsɔyɛ kɔyɔ Sara-Marie-Henriette Bernhardt. Ɛ-lʊlʊʊ takayaɣ fɛyɩ kpayɩ kpayɩ pɩlɩɩna alɩwaatʊ ndʊ pɔñɔta Paarii tɛtʊ taa lʊlʊʊ takayɩsɩ ɖɩlaɖɛ yɔ. Nabɩyɛ yɔɔɖʊʊ se palʊla Sarah Bernhardt kɛ aloma fenaɣ kɩyakʊ 22 yaa 23 pɩnaɣ 1844. Lalaa sepɩkɛʊna hasɩyaɖɛ fenaɣ taa paa pɩnaɣ 1844, lalaa cɔlɔ kpem yɔ, pɩkɛʊna pɩnaɣ 1843 yaa 1841.